**Diálogos ekstraordinære generalforsamling – Virtuel på Zoom**

**Dato:** Onsdag, den 15.juni 2022

**Tid:** 20 00

**Tilstede**: Inger Ahnfeldt, Mads Hestbech, Erik Jørs, Petra Jørs, Rasmus Køster-Rasmussen, Sofie Pedersen, Annie Oehlerich, Margrethe Smidth.

**Dagsorden**:

1. Valg af dirigent

2. Valg af referent

3. Godkendelse af årsregnskab

4. Godkendelse af budget

1. **Valg af dirigent**

Margrethe Smidth foreslog Sofie Pedersen som dirigent på vegne af bestyrelsen. Sofie blev valgt.

Dirigenten konstaterede, at den ekstraordinære generalforsamling var rettidigt indkaldt, den 23. maj 2022.

1. **Valg af referent**

Bestyrelsen foreslog Annie Oehlerich som referent, og hun blev valgt.

1. **Godkendelse af årsregnskab**

Årsregnskabet blev fremlagt af Foreningskassereren Petra Jørs på vegne af bestyrelsen.

Omsætningen i 2021 var lavere end i 2020. Dels fordi der var færre projekter, men også fordi der er en del skyldnere, som står under punktet Noter punkt 5. - Andre tilgodehavender. Diálogos har i alt 359.572 kr. til gode. Det skyldes, især bogholder skift. Det kan komme til at koste Diálogos nogle få penge, da det ikke er alle tilgodehavender, som stadig kan indkasseres, da nogle projekter er afsluttet. Problematikken vil blive diskuteret indgående på næste kasserermøde for at undgå lignede situationer i fremtiden. Både projektkasserer, bogholder og foreningskasserer skal fremadrettet holde øje med, om pengene overføres korrekt.

Under Noter punkt 1. omsætning er NPHF 17-19 og DASAM det samme projekt.

Under Noter punkt 3. er bogholder Tony Haugsted Juuls løn indberegnet under Regnskab og revision.

Under Noter punkt 8. er skyldige omkostninger revisors Ebbe Jensens løn.

Foreningens resultatopgørelse for regnskabsåret 1. januar 2021 - 31. december 2021 udviser et resultat på kr. -56.265 og en egenkapital på kr. 450.850.

Den kritiske revisor Inger Ahnfeldt Mollerup havde ingen kommentarer til årsregnskabet.

Årsregnskabet blev vedtaget.

1. **Godkendelse af budget**

Foreningskasseren Petra Jørs fremlagde budgettet på vegne af bestyrelsen. Estimeret indtægter 364.00 kr. Estimeret udgifter 233.400 kr. Estimeret overskud 130.600 kr.

Bemærkninger til budgettet:

Inger bemærkede, at de gamle administrationsbidrag ikke er bogført korrekt. De skal stå under 2021 og fordeles på årsregnskabet i 21. Kolonnen 2021 for årsregnskab skal ændres.

CISU godkendte et nyt projekt SANA, i Bolivia med Prodeco, til 1.636, 028 kr. over 4 år. Det er bogført i budgettet under P11, med 15.000 kr. i administrationsbidrag for 2022.

Under forsikringer skal bogføres 1.400 kr. som er det minimum, vi skal betale årligt.

Margrethe fremhævede, at bestyrelsens handlinger for at få økonomien i plus ser ud til at lykkes.

Petra reviderer budgettet på de omtalte punkter.

Budgettet blev godkendt.

Ingen havde flere bemærkninger, og dirigenten takkede for god ro og orden.

A.O. 17.06.22

MS 22.06.22